作者：赵必□
词牌/韵律：贺新郎

paragraphs: 寿酒浮萸菊。
记年年、重阳嘉节，开尊华屋。
绿鬓朱颜春不改，彼美人兮如玉。
有锦绣、珠玑满腹。
户外红尘飞不到，受人间、倒大清闲福。
数花甲，才八六。
十分秋色呈新绿。
一簇儿、池馆亭台，左梅右竹。
柳下系船花下饮，不减西园金谷。
更桔外、安排棋局。
独立小桥明月夜，唤莺莺、低唱双飞曲。
有子也，万事足。